
(a továbbiakban: FSE, illetve Használó)

(Önkormányzat és Használó/FSE továbbiakban együtt: Felek, bármelyikük külön, név nélkül említve: a Fél) között az alulírott helyen és napon az alábbi feltételekkel.

I. Preambulum

Felek megállapítják, hogy:

1. Felek egyezően rögzítik, hogy közöttük 1995. november 20. napján jött létre megállapodás az Önkormányzat tulajdonában álló 
· Fót belterület 1594/2 hrsz. alatt felvett 4.442 m2 területű, természetben a 2151 Fót, Kossuth u. 36. sz. alatt található sportpálya és a labdarúgáshoz szükséges berendezések, valamint a 
· 1591/A hrsz. alatt nyilvántartott 344 m2-es öltöző és büféhelyiség 
használatba adására. 

2. A Felek 2000. június 28. napján kötöttek Együttműködési Megállapodást a
· Fót belterület 1594/2, hrsz. alatt felvett 24.442 m2 összalapterületű, természetben a 2151 Fót, Kossuth u. 36. szám alatti sportpálya 23.496 m2-es területére (azzal, hogy a 946 m2-es területrész a FÓTIMPEX Kft. tulajdonát képezi), valamint a
· 1591 hrsz. alatti (szomszédos) ingatlan 1.856 m2 összterületű ingatlan 344 m2-es részére öltözőépülettel és büféhelyiséggel együtt.

Ez a Megállapodás az 1. pontban meghatározott Megállapodást hatályon kívül helyezte.

3. Felek 2015. szeptember 30. napján írták alá az Együttműködési Megállapodások Módosításokkal Egységes Szerkezetben elnevezésű szerződést, mely szerint az Önkormányzat a tulajdonában álló alábbi ingatlanokat a Használó használatába adja, azokat pedig a Használó használatba veszi
· Fót belterület 1594/2. hrsz. alatt felvett, 24.442 m2 összalapterületű, természetben a Fót, Kossuth u. 36. sz. alatt található sportpálya 6526/6789 tulajdoni hányadnyi, azaz 23.486 m2-nyi területrészét (természetben a HOZÓ Kft. tulajdonát képező 263/6789 tulajdoni hányadnyi, 946 m2-nyi területrészen kívül a teljes létesítmény, valamennyi berendezésével együtt, valamint a
· Fót belterület 1591 hrsz. alatt nyilvántartott (szomszédos) 1.856 m2 összalapterületű ingatlant, a 344 m2-es öltözőépület-együttessel.

4. Felek 2015. október 5. napján Együttműködési Megállapodást kötöttek, melynek tárgya a Fót, Malom u. 1. szám alatti 20x40 kisméretű műfüves pálya MLSZ általi építéséhez kapcsolódó együttműködési megállapodás, melyben Használó, mint Szakmai Partner vett részt. 

5. 2016. december 21. napján a Felek Együttműködési Megállapodás Módosításokkal Egységes Szerkezetben elnevezéssel szerződést kötöttek az Önkormányzat tulajdonában álló ingatlanok, illetve ingatlanrészek Használó használatába adására az alábbiak szerint:
· Fót belterület 1594/2 hrsz. alatt felvett 24.442 m2 összalapterületű, természetben 2151 Fót, Kossuth u. 36. szám alatt található sportpálya, futballpályát és az azt övező atlétikai, továbbá kézilabda (2016 végétől műfüves) pályát, azok valamennyi berendezésével együtt, összesen 22.242 m2 területet;
· Fót belterület 1594/2 hrsz. alatt felvett sportpálya megjelölésű 24.442 m2 területű önkormányzati tulajdonban lévő ingatlanból (további) cca. 1.800 m2 területet, amelyen helyezkednek el a teniszpályák egy része, a teniszpályákhoz tartozó szertár, valamint a közlekedő és parkoló terület;
· Fót belterület 1565/3 hrsz. alatt felvett állami tulajdonú területből a Károlyi István Gyermekközpont jogelődjével kötött együttműködési megállapodás alapján az Önkormányzatnak – a teniszpályák megvalósítására – használatba adott cca. 2.200m2 területet, amelyen a teniszpályák másik része helyezkedik el;
· Fót belterület 1591 hrsz. alatt nyilvántartott (szomszédos) 1.856 m2 összalapterületű ingatlan, a 344 m2 alapterületű öltöző- és büféépület együttessel.

6. Felek 2020. március 3. napján együttműködési megállapodást kötöttek Használó Tao támogatásra vonatkozó pályázatához, mely azonban nem lépett hatályba és hatálybalépés nélkül, közös megegyezéssel megszüntetésre került. 

II. Megállapodás

Felek a Preambulumban meghatározottakra tekintettel az alábbi tartalmú használati és üzemeltetési megállapodást (továbbiakban: Megállapodás) kötik meg.

III. A Megállapodás célja

Felek megállapodása szerint a jelen Megállapodás célja az V. 1. pontban meghatározott ingatlanok (Ingatlanok) jelen Megállapodásnak megfelelő használata, hasznosítása és üzemeltetése.

IV. Az együttműködés időtartama

Felek a jelen Megállapodást annak aláírásától kezdődő határozatlan időre hozzák létre azzal, hogy azt bármelyik Fél jogosult 180 napos felmondási idő betartásával bármikor felmondani.

V. Felek jogai és kötelezettségei 

1. Felek egyezően rögzítik, hogy a jelen Megállapodás aláírásakor a Használó használatában vannak az Önkormányzat tulajdonát képező alábbi ingatlanok, ingatlanrészek, és felépítmények, azok alkotórészei és tartozékai, berendezési és felszerelési tárgyai (továbbiakban együtt: Ingatlanok):

· Fót belterület 1594/2 hrsz. alatt felvett 24.442 m2 összalapterületű – amelyből az Önkormányzat tulajdonában áll 23.495 m2 - természetben 2151 Fót, Kossuth u. 36. szám alatt található sportpálya, futballpálya és az azt övező atlétikai, továbbá kézilabda (2016. végétől műfüves) pálya, azok valamennyi berendezésével együtt, összesen cca.: 21.695 m2 terület;
· Fót belterület 1594/2 hrsz. alatt felvett sportpálya megjelölésű 24.442 m2 területű önkormányzat tulajdonban lévő 23.495 m2 területű ingatlanrészből (további) cca. 1.800 m2 terület, amelyen helyezkednek el a teniszpályák egy része, a teniszpályákhoz tartozó szertár, valamint a közlekedő és parkoló terület;
· Fót belterület 1565/3. hrsz. alatt felvett állami tulajdonú területből a Károlyi István Gyermekközpont jogelődjével kötött együttműködési megállapodás alapján az Önkormányzatnak – a teniszpályák megvalósítására – használatba adott cca. 2.200m2 terület, amelyen a teniszpályák másik része helyezkedik el;
· Fót belterület 1591 hrsz. alatt nyilvántartott (szomszédos) 1.856 m2 összalapterületű ingatlan, a 344 m2 alapterületű öltöző- és büféépület együttessel.

2. Használó tudomással bír arról, hogy a Fót belterület 1594/2 hrsz. alatti ingatlanból a HOZÓ Kft. tulajdonát képezi 263/6789 tulajdoni hányadnyi, 947 m2-nyi területrész, amelyen épület áll.
Használó tudomással bír arról, hogy a Fót belterület 1594/2 hrsz. alatti ingatlan műemléki védettségű és az ingatlant a 1594/2/A hrsz. alatti ingatlan javára bejegyzett földhasználati jog terheli, amely az épület tulajdonosát (Bálinth Gábor Zoltánt) illeti meg.

3. Használó tudomással bír arról, hogy az Ingatlanokon megvalósított fejlesztések egy részének fedezésére Tao támogatásból került sor, és vállalja, hogy ezen fejlesztések vonatkozásában a Tao tv. rendelkezéseinek megfelelően a sportfejlesztési koncepciójában meghatározott sport célra hasznosítja a Tao támogatásra vonatkozó jogszabályi rendelkezések szerint és az ott meghatározott időtartamban.  

4. Használó az Ingatlanokat elsődlegesen sportcélra jogosult és köteles használni, üzemeltetni. 

5. Használó köteles az Ingatlanok nyitvatartási idejéről a helyben szokásos módon tájékoztatást adni a lakosságnak és köteles a nyitvatartási időt, valamint a szolgáltatások díjtételeit az Ingatlanok bejáratánál jól látható helyen elhelyezni, valamint a saját honlapján is közzétenni. Használó köteles az Ingatlanokat minden nap nyitva tartani. 

6. Használónak törekednie kell arra, hogy a piaci alapon történő hasznosítást úgy oldja meg, hogy az fedezze az Ingatlanok üzemeltetésének kiadásait, beleértve, de nem kizárólagosan az állagvédelmet, karbantartást, felújítást, mely kiadásokat a Használónak kell fedeznie a 11./a és 11./b pontok figyelembevételével.

7. Tulajdonos hozzájárul, hogy a működőképesség megtartása, valamint az Ingatlanok Használót  terhelő üzemeltetési költségeinek biztosítása érdekében Használó bevételekhez juttató vállalkozói tevékenységet folytasson (pl. reklámszerződések, belépődíjas rendezvények tartása stb.). A hasznosítás nem akadályozhatja az Ingatlanok funkciójának megtartását, a jelen Megállapodásban meghatározott feladatok ellátását. A megkötött szerződések időtartamának a jelen szerződés időtartamához kell igazodniuk. Amennyiben Használó egyéb tevékenységet kíván folytatni az Ingatlanokban, vagy azok területén, illetve azt részben más célra is kívánja hasznosítani, ahhoz az Önkormányzat előzetes írásbeli hozzájárulása szükséges. Az Önkormányzat hozzájárul ahhoz, hogy a Használó az Ingatlanok fenntartásához, működtetéséhez pályázati eljárásokon induljon, azzal, hogy a pályázati kiírást, valamennyi feltételével együtt, valamint a beadásra kerülő pályázatot az Önkormányzatnak előzetesen jóvá kell hagynia. A pályázatokon történő indulás az Önkormányzat részére semmilyen fizetési kötelezettségvállalást, egyéb kötelezettségvállalást nem keletkeztethet és nem eredményezheti az Ingatlanok bármilyen módon történő megterhelését. 

8. Használó az Ingatlanokat csak maga használhatja és hasznosíthatja. Azonban jogosult az Önkormányzat előzetes írásbeli hozzájárulásával harmadik személynek használatra bérleti szerződés keretében átadni. A Használó nem jogosult az Ingatlanokat elidegeníteni, megterhelni, bármilyen célból fedezetként lekötni, vagy fedezetül felajánlani. Használó nem jogosult az Ingatlanok tulajdonosi jogait gyakorolni, így tulajdonosi hozzájárulást az Ingatlanokra vonatkozóan nem adhat. 

9. A sport célokra nem használt ingatlanok, helyiségek hasznosításával Használó szabadon rendelkezik. A hasznosítás során valamennyi vonatkozó jogszabályi előírást maradéktalanul be kell tartania. 

10. Használó köteles az Ingatlanokat teljes körűen üzemeltetni, működtetni, karbantartani, a biztonságos és balesetmentes üzemeltetéshez szükséges jogszabályi előírásokat, a jelen Megállapodás rendelkezéseit betartani és ezen felül köteles különösen, de nem kizárólagosan: 
· az Ingatlanok üzemeltetési tervét és az üzleti tervét teljes egészben előkészíteni és az Önkormányzatnak bemutatni, a következő évre vonatkozó üzleti tervvel együtt köteles a tárgyévre vonatkozó szakmai és pénzügyi beszámolót elkészíteni;
· elkészíteni és naprakészen tartani az Ingatlanok üzemeltetésére vonatkozó szabályzatokat (szervezeti és működési szabályzat, házirend, tűz-, munkavédelmi és egyéb szabályzatok); 
· elvégeztetni a jogszabályban előírt biztonságtechnikai felülvizsgálatokat, ellenőrzéseket, melynek költségei a Használót terhelik;
· a használathoz szükséges valamennyi hatósági engedélyt beszerezni és biztosítani az azokban meghatározott feltételeket, a hatósági ellenőrzések során a hatóságokkal együttműködni;
· biztosítani a használathoz szükséges egészségügyi, higiéniai feltételeket;
· vezetni a karbantartási könyveket (napló);
· a pályákat rendszeresen, az előírások szerint karbantartani és tisztítani;
· az Ingatlanok őrzését és vagyonvédelmét biztosítani, riasztórendszereket működtetni és működőképes állapotban tartani;
· az Ingatlanok értékének, állagának megóvását biztosítani;
· az üzemeltetés céljának és az Ingatlanok funkciójának megfelelő vagyon- és felelősségbiztosításokat megkötni és azokat a jelen Megállapodás hatálya alatt folyamatosan fenntartani, a kötvényeket és a díj fedezettségi igazolásokat az Önkormányzatnak másolatban átadni. A vagyon- és felelősségbiztosításnak le kell fednie a teljes vagyon értékét és ki kell terjednie valamennyi, jelenleg biztosítható biztosítási eseményre és elképzelhető felelősségi körre. Minden olyan károsodás, amely az Ingatlanokban, azok területén, illetve annak működtetése korában keletkezik és a biztosítás nem fedezi vagy nem fedezi teljes mértékben, a felelősség csak és kizárólag a Használót terheli. Önkormányzat jogosult a jelen Megállapodást azonnali hatállyal felmondani, ha Használó a jelen pont szerinti biztosítási kötelezettségének nem tesz eleget, illetve a megkötött biztosítás bármely okból megszűnik és azt a Használó az Önkormányzat felhívására 15 napon belül sem pótolja. 
· az Ingatlanokkal kapcsolatos jogszabályban előírt nyilvántartási, adatszolgáltatási, elszámolási kötelezettséget (beleértve a 107/2011. (VI.30.) Korm. rendeletben előírt kötelezettségeket is) teljesíteni;
· az Ingatlanokat könyveiben nyilvántartani az Ingatlanok elsődleges rendeltetése szerinti közfeladat megjelölésével. A nyilvántartási adatok – a minősített adatok kivételével – nyilvánosak. 
· Önkormányzatot haladéktalanul értesíteni az Ingatlanok egészét vagy részét fenyegető veszélyről, beállott kárról, a tudomására jutott minden olyan tényről és körülményről, amely az Ingatlanokat vagy azok egy részét, azok rendeltetésszerű használatát akadályozza, kár bekövetkeztével fenyeget, a vagyon nagyobb mérvű romlásához vezet vagy vezethet, valamint, ha bármely harmadik személy őt a jogai gyakorlásában akadályozza.  

11. /a Használót terheli az Ingatlanok használata, üzemeltetése kapcsán
· a közüzemi díjak kiegyenlítése;
· ingóság és felelősségbiztosítás;
· munka-, tűz és környezetvédelmi, valamint a köztisztasági feladatok ellátása.
 /b Használót és Önkormányzatot közösen terheli az Ingatlanok használata, üzemeltetése kapcsán:
· a fenntartással, állagmegóvással és karbantartással kapcsolatos munkálatok elvégzése és annak költségei;
· valamint minden, az Ingatlanok működtetése kapcsán felmerülő, itt fel nem sorolt költségek viselése is.

12. Használó köteles a jelen Megállapodásban meghatározott tevékenységeit a jogszabályok által megengedett módon profitorientáltan folytatni, a tevékenysége során keletkező hasznokat az Ingatlanok fenntartására, fejlesztésére fordítani, és ezen tevékenységéről, valamint annak eredményéről az Önkormányzat részére beszámolni az éves beszámoló Önkormányzat részére történő átadásával. Bármely fejlesztés, értéknövelő beruházás az Önkormányzat tulajdonába kerül, annak használata, üzemeltetése a jelen szerződés rendelkezései szerint a Használó joga és kötelezettsége.  

13. Használó köteles a közmű szolgáltatóknál a mérőórákat jelen Megállapodás aláírásától számított 8 napon belül nevére íratni azon Ingatlanok esetében, ahol ez még nem történt meg, valamint az Ingatlanok üzemeltetéséhez szükséges közüzemi szerződéseket saját nevére megkötni, ha még nem történt meg. Vállalja, hogy ezen közüzemi szerződések szerint a közüzemi szolgáltatók részére a szolgáltatási díjat (víz, csatorna, gáz, elektromos energia, fűtés, hulladékszállítási szerződések), valamint a telefon-, kábel- és internethasználat díjait esedékességig megfizeti.

14. A jelen Megállapodás fennállása alatt eszköz és anyagpótlást, illetve felújítást a Használó köteles elvégezni a saját költségére.

15. Használó vállalja, hogy az Önkormányzattal, illetve az általa kijelölt szakmai szervezeti egységgel az Önkormányzat által kért, az Ingatlanokhoz kapcsolódó adatszolgáltatásokat teljesíti. 

16. Használó rendelkezik az Ingatlanok területére vonatkozó reklám célú felületek hasznosítási jogával, kivéve, ha az adott sportlétesítmény létesítésére vonatkozó megállapodás más rendelkezést tartalmaz. A Használó a hirdetési felület kizárólagos felhasználója, az ebből származó bevétel a Használót illeti meg. 

17. Az Ingatlanok üzemeltetése során a Használó a tőle elvárható gondossággal köteles eljárni. Ennek keretében köteles a fenntartással, állagmegóvással, üzemeltetéssel kapcsolatos munkálatok szükségességét időben jelezni az Önkormányzat felé. Használó tudomásul veszi, hogy az Önkormányzat hozzájárulása nélkül az Ingatlanokon olyan munkálatokat nem végezhet, mely annak állapotát, szerkezetét veszélyezteti, illetve az egyéb munkálatokhoz az Önkormányzat előzetes írásbeli hozzájárulása szükséges.

18. Önkormányzat jogosult az Ingatlanokat, azok területét, üzemeltetését és hasznosítását rendszeresen ellenőrizni és észrevételeit az ellenőrzési jegyzőkönyvben rögzíteni. Használó köteles az ellenőrzési jegyzőkönyvben rögzített megállapításoknak megfelelően a hibát kijavítani haladéktalanul, de nem később, mint az ellenőrzési jegyzőkönyv kézhezvételétől számított 10 munkanapon belül, kivéve, ha a hiba jellege a szakmában szokásos időtartam szerint hosszabb időtartamot vesz igénybe. Ebben az esetben köteles a hiba kijavítását haladéktalanul megkezdeni. Az ellenőrzés során az Önkormányzat képviselője bemehet az Ingatlanok területére, a helyiségekbe és irodákba és ott tartózkodhat, az iratokba, dokumentációba, elektronikus adathordozókba betekinthet, azokról másolatokat készíthet, azokat megvizsgálhatja, szakértőivel megvizsgáltathatja, Használó alkalmazottaitól, alvállalkozóitól szóban, írásban tájékoztatást kérhet, az átadott Ingatlanokat, azok berendezési és felszerelési tárgyait, azok meglétét, állagát ellenőrizheti. Az ellenőrzésre jogosult részére a Használó köteles az információkat, adatokat, dokumentumokat ellenőrizhető módon, elkülönítetten és naprakészen kezelni és nyilvántartani. 

19. Felek a jelen szerződés teljesítése során együttműködésre kötelesek. A Felek a szerződés teljesítésével kapcsolatos közléseiket írásban, faxon, vagy e-mail útján teszik meg. A faxon vagy e-mailen történt közlést a címzett legkésőbb az elküldést követő munkanapon köteles visszaigazolni. 

20. Felek megállapodnak abban, hogy a jelen szerződés alapján a használatba, üzemeltetésbe adás ingyenesen, önkormányzati közfeladat ellátása (Mötv. 13.§ (1) bekezdés 15. pont, a sportról szóló 2004. évi I. tv. 55.§) céljára történik. Erre tekintettel Felek megállapodnak abban, hogy Használó a jelen Megállapodásban meghatározott valamennyi feltételt maradéktalanul köteles biztosítani, és semmilyen körülmények között nem jogosult az Ingatlanokat elzárni a használattól. Ezen kötelezettség megszegése esetén az Önkormányzat jogosult a jelen szerződést azonnali hatállyal felmondani. Halaszthatatlan esetekben a Felek telefonon is jogosultak a kapcsolatot tartani, de a telefonon közölteket kötelesek legkésőbb a következő munkanapon írásban is megerősíteni. A küldeményeket tértivevényes postai úton kell a címzettnek eljuttatni. A küldemény kézbesítettnek minősül a kézbesítés megkísérlésének napján, ha a címzett az átvételt megtagadta, a postára adást követő ötödik munkanapon, ha a kézbesítés azért volt eredménytelen, mert a címzett, elköltözött, ismeretlen, nem kereste, kézbesítés akadályozott. Futár útján történő kézbesítés vagy személyes átadás esetén a közlés napja az átvétel napja, vagy az a nap, melyen a címzett az átvételt megtagadta. Felek rögzítik, hogy közöttük elektronikus kapcsolattartás e-mail útján történik a VII.1. pontban meghatározott e-mail címre történő küldéssel. Az e-mailen küldött értesítés, irat, nyilatkozat a címzetthez megérkezettnek minősül, ha a számítógépes rendszere a megérkezést visszaigazolja, illetve ennek hiányában az elküldést követő munkanapon, ha a rendszer nem tájékoztatja a küldőt, hogy a címzett nem elérhető, illetve nem küldi vissza az üzenetet hibaüzenettel. 

21. Felek megállapodnak abban, hogy jelen Megállapodást írásban bármikor módosíthatják vagy megszüntethetik. Jelen Megállapodás azonnali hatályú felmondására az alábbiakban meghatározott esetekben – különösen, de nem kizárólagosan – kerülhet sor:
· a jelen Megállapodásban meghatározott valamennyi eset;
· az Ingatlanok mindegyike vagy bármelyike esetében az üzemeltetés feltételeinek nem teljesítése (2 hónapon túli közüzemi díjtartozás);
· a jelen Megállapodásban foglalt vállalások be nem tartása;
· a Megállapodásban meghatározott kötelezettségek teljesítésének elmulasztása és a mulasztás írásbeli felhívás ellenére, a felhívásban megadott határidő alatti pótlásának mulasztása;
· az Ingatlanok mindegyike vagy bármelyik vonatkozásában az üzemeltetésének megtagadása, megszüntetése, funkcióinak nem teljesítése, megszüntetése, vagy a teljesítésének megtagadása;
· Használó megszüntetése, vagy megszűnése esetén az erre irányuló eljárás megindulására irányuló kérelem napjával.

22. Felek megállapodnak abban, hogy amennyiben a Használó a jelen szerződésben foglalt valamely kötelezettségének határidőben nem, vagy nem megfelelően tesz eleget, úgy a szerződésszegés minden napjára 5.000,- Ft késedelmi kötbért köteles fizetni az Önkormányzatnak. Kötbérterhes szerződésszegésnek minősül különösen – de nem kizárólagosan – az Ingatlanok használatát és használhatóságát befolyásoló szerződésszegés.  Felek megállapodnak, hogy a jelen pont szerinti kötbérfizetési kötelezettséget Felek sem összegben, sem időben nem korlátozzák. A kötbér a Használónak felróható szerződésszegést követő napon válik esedékessé és azt a Használó a szerződésszegő magatartás megszüntetésének napjáig köteles megfizetni.

23. A jelen szerződés bármilyen okból történő megszűnése esetén Használó elhelyezésre igényt nem tarthat, arról saját maga köteles gondoskodni. Használó köteles az Ingatlanokat haladéktalanul, rendeltetésszerű, használatra alkalmas állapotban kitakarítva, kifestve  az Önkormányzat birtokába adni. A birtokbaadási kötelezettség Használót azzal egyidejűleg terheli, hogy az Önkormányzat felmondását vele közölték. 

24. A jelen Megállapodásban nem szabályozott kérdésekben a Polgári Törvénykönyv, az Mötv. és a Taotv., valamint annak végrehajtási rendeletei rendelkezései az irányadóak. 

25. Az információs önrendelkezési jogról és az információszabadságról szóló 2011. év CXII. törvény (Infotv.) alapján a Használó kifejezett hozzájárulását adja ahhoz, hogy Fót Város Önkormányzata nyilvánosságra hozza a jelen Megállapodásban foglalt adatokat (név, székhely, adószám, a szerződés tárgya és értéke). Használó a jelen Megállapodás aláírásával kifejezetten tudomásul veszi, hogy jelen Megállapodásban foglalt adatok csak az Infotv. rendelkezései szerint tekinthetőek üzleti titoknak, bizalmas adatnak. 

26. Felek egyezően rögzítik, hogy a birtokbaadás az Ingatlanok esetében már korábban megtörtént, így a jelen Megállapodáshoz kapcsolódóan külön átadás-átvételi jegyzőkönyv, birtokátruházási dokumentum nem készül.

VI. Egyéb rendelkezések

1. Az Ingatlanok elpusztulásával/megsemmisülésével Felek jelen megállapodása megszűnik. Ebben az esetben az Önkormányzat nem köteles az Használónak másik Ingatlant biztosítani. Amennyiben nem valamennyi Ingatlan pusztul el/semmisül meg, a megmaradó Ingatlanok vonatkozásában a jelen Megállapodás továbbra is hatályban marad. 

2. A jogviszony megszűnése esetén a Felek egymással kötelesek elszámolni együttműködésükből eredő kötelezettségek tekintetében. A jelen Megállapodás megszűnése az Önkormányzatot nem gátolja esetleges követelései behajtására vonatkozó jogainak érvényesítésében, illetve azon jogának gyakorlásában, hogy az esetlegesen felmerült kártérítési igényét érvényesítse.

3. A Használó kifejezetten elismeri, hogy őt terheli a hasznosítási cél neki felróható meghiúsulásából, illetve kötelezettségei nem, vagy nem megfelelő teljesítéséből eredő valamennyi kár, beleértve a Használó, illetve az Önkormányzat által igénybe vett támogatás visszafizetését, amennyiben az a szerződésszegéssel összefüggésben szükségessé válik.

VII. Kapcsolattartás

1. A Megállapodás teljesítésével kapcsolatos ügyintézésre és kapcsolattartásra a Felek által felhatalmazott személyek:

Önkormányzat részéről: 
Név: Vargáné Bolyós Ildikó
Beosztás: városüzemeltetési osztályvezető
Telefon: 06-70-642 7412
E-mail: vargane.ildiko@fot.hu

FSE részéről: 
Név: Kapitány Zoltán
Beosztás: elnök
Telefon: 06-20-9320655
E-mail: kapitanyff@gmail.com

2. Felek a jelen Megállapodással kapcsolatos mindennemű közléseiket megtehetik írásban, telefonon, e-mailen. A telefonon tett közléseket haladéktalanul írásban is kötelesek megtenni a Felek.

3. Az írásban, postai úton küldött leveleket ajánlott – tértivevényes – postai küldeményként kell feladni. A fentiek szerint elküldött értesítés, levél az elküldéstől, postára adástól számított 5. napon akkor is megérkezettnek minősül, ha a tértivevény ˝nem kereste˝, vagy ˝nem vette át˝ jelzéssel érkezik vissza a feladóhoz, vagy a jelen szerződésben írt e-mail címet bármely fél a másik fél előzetes értesítése nélkül változtatta meg és az így küldött üzenet ezért nem jut el hozzá.

4. Kapcsolattartó, amennyiben nem a Fél önálló képviseleti joggal rendelkező képviselője, nem jogosult a jelen Megállapodás tartalmának változtatásával kapcsolatos jognyilatkozatot tenni, a szerződést megszüntetni, egyezséget kötni, jogról lemondani, vagy követelést, igényt elismerni. 

VIII. Szavatosságok

1. Felek egyezően rögzítik, hogy az Ingatlanok rendeltetésszerű használatra alkalmas állapotban kerültek a Használó használatába. 

2. Használó szavatol azért, hogy az Ingatlanok a jelen Megállapodás fennállásának egész tartama alatt rendeltetésszerű, szerződésszerű, biztonságos és balesetmentes használatra alkalmasak és egyébként is megfelelnek a jelen Megállapodás előírásainak.

3. Használó szavatol azért, hogy az Ingatlanokon harmadik személynek nem áll fenn olyan joga, amely akadályozná a Feleket a zavartalan használatban, valamint gátolná a jelen Megállapodásban foglalt kötelezettségek teljesítésében. 

4. Használó kötelezettséget vállal arra, hogy a felmerülő hibát haladéktalanul, de legkésőbb annak felmerülésétől számított 5 napon belül kijavíttatja saját költségén. A javítás elmulasztásával okozott károkért teljes felelősséggel tartozik.

IX.  Kárveszély

1. Az Önkormányzat az alábbi esetekben felelősségét kifejezetten kizárja:
- a működés körében keletkezett bármely kár;
- az Ingatlanokban lévő dolgokban keletkezett kár;
- baleseti károk, betörés, alkalmazottak és harmadikfél károkozása;
- vis maior esetek.
            Ezekben az esetekben a felelősség, helyreállítási kötelezettség a Használót terheli.
	
2. Az Ingatlanokon belül bekövetkező bármely más káresemény esetén a felelősség, helyreállítási kötelezettség Használót terheli.

3. Felek megállapodnak, hogy kötelesek egymást haladéktalanul értesíteni bármilyen káresemény bekövetkeztekor.

4. Használó köteles az Ingatlanokban keletkezett károsodásokat haladéktalanul helyreállítani. Amennyiben e kötelezettségének az Önkormányzat írásbeli felhívása ellenére határidőn belül nem tesz eleget, az Önkormányzat – kötbérigénye érvényesítésén túl – jogosult a keletkezett károk helyreállításával kapcsolatos munkák Használó költségén történő elvégeztetésére.

5. Felek egyezően rögzítik, hogy a Ptk. kárveszély viselésére vonatkozó szabályai (5:22. §) a felek jelen megállapodással alapított jogviszonyában a jelen megállapodásban foglaltak szerint alkalmazhatók. Ennek értelmében Felek egybehangzóan kijelentik, hogy a kárveszély – az Önkormányzat által szándékosan, vagy súlyos gondatlansággal okozott kár kivételével – az Használót terheli.


X. Nyilatkozatok

1. Használó a jelen Megállapodás aláírásával visszavonhatatlanul úgy nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés c.) pontja szerinti átlátható szervezetnek minősül. 

2. Felek a jelen Megállapodással kapcsolatos esetleges vitás kérdéseiket egyeztetés útján kötelesek rendezni. Amennyiben az egyeztetés a vitás kérdés felmerülésétől számított 30 napon belül sem vezetne eredményre, úgy a Felek az általános szabályok szerint hatáskörrel és illetékességgel rendelkező bírósághoz fordulhatnak. 

3. Jelen Megállapodás egymással megegyező, 6 eredeti példányban11 oldal terjedelemben készült. A Megállapodásban foglaltakat a Felek, mint akaratukkal mindenben egyezőt jóváhagyólag aláírták. A Megállapodás a mellékleteivel együtt érvényes, akkor is, ha azok tényleges csatolása a Megállapodáshoz nem történt meg. 

4. Használó és Önkormányzat képviselője kijelenti, hogy a jelen Megállapodás aláírásához szükséges valamennyi felhatalmazással rendelkezik, valamint, hogy az általa képviselt társaság/szervezet önálló képviseleti joggal felruházott képviselője. Egyben Használó képviselője kijelenti, hogy az általa képviselt társaság nem áll csőd- vagy felszámolási eljárás, egyéb megszüntetési eljárás alatt, és ilyen nem is indult ellene, valamint nem áll fizetésképtelenséggel fenyegető helyzetben.

5. Fót Város Önkormányzat Képviselő-testülete a felhatalmazást a jelen Megállapodás aláírására a ....../2022.(XII.08.) KT-határozatban adta meg. 

6. Felek egyezően rögzítik, hogy a jelen Megállapodás aláírásával minden korábbi, az Ingatlanok vonatkozásában közöttük létrejött megállapodás, szerződés minden külön intézkedés és nyilatkozat nélkül hatályát veszti és azok a Felek egyező akaratával a jelen Megállapodás aláírásával egyező napon megszűnnek közös megegyezéssel. 

7. Felek képviselői elismerik, hogy a képviseleti hibával összefüggésben felmerülő károkért a polgári jog szabályai szerint felelősséggel tartoznak.

8. Jelen Megállapodás kizárólag írásban, a Felek felhatalmazott képviselőinek aláírásával módosítható.

9. Ha a jelen Megállapodás bármely rendelkezése, vagy annak bármely körülmények közötti alkalmazása érvénytelen vagy végrehajthatatlan, ez a megállapodás egyéb rendelkezéseit és azok alkalmazását nem érinti, azok a jog által megengedett legteljesebb mértékben a Felek jelen Megállapodásban kifejezett céljainak és akaratának megfelelően érvényesíthetők maradnak.

10. Felek a szerződéses feltételeket egybehangzó akaratnyilatkozatukkal a Ptk. a felek szerződéskötési szabadságát rögzítő rendelkezéseire tekintettel határozták meg.

11. Felek egyezően rögzítik, hogy a jogaikat és kötelezettségeiket céljaik és érdekeik megfelelő figyelembe vételével állapították meg, ezért a jelen Megállapodás szerinti szolgáltatás-ellenszolgáltatást egyenértékűnek ismerik el. Ennek értelmében Felek egybehangzóan kijelentik, hogy az egyenértékűség elvének megsértésére, illetve a Megállapodás egyéb okból adódó érvénytelenségére nem hivatkozhatnak, erre hivatkozva egymással szemben követelést jogszerűen nem támaszthatnak.

XI. Megállapodás mellékletei
1. számú melléklet: Ingatlanok tulajdoni lapja, elhelyezkedést és használatba adott területet mutató vázrajz
2. számú melléklet: leltár

Jelen Megállapodást a Felek felhatalmazással rendelkező képviselőjük útján elolvasás és értelmezés után, mint akaratukkal mindenben megegyezőt alulírott helyen és napon 6 példányban írták alá.

Fót, 2022.......................	Fót, 2022…………….

